2जी : कनिमोई की जमानत याचिका पर सुनवाई  
डीएमके सांसद कनिमोई 2जी स्पेक्ट्रम मामले में अपनी जमानत याचिका पर सुनवाई के लिए सीबीआई की विशेष अदालत पहुंचीं।
द्रविड़ मुनेत्र कड़गम (डीएमके) सांसद और तमिलनाडु के मुख्यमंत्री एम. करुणानिधि की बेटी कनिमोई 2जी स्पेक्ट्रम मामले में अपनी जमानत याचिका पर सुनवाई के लिए शनिवार को केंद्रीय जांच ब्यूरो (सीबीआई) की विशेष अदालत पहुंचीं। 2जी स्पेक्ट्रम मामले में कनिमोझी का नाम सह आरोपी के रूप में शामिल है।  पटियाल हाउस अदालत परिसर में पहुंची कनिमोई ने पत्रकारों से कहा, "मैं नहीं जानती कि मुझे गिरफ्तार किया जाएगा या नहीं।"  कनिमोई ने शुक्रवार को जमानत याचिका दायर की थी लेकिन अदालत ने फैसला शनिवार तक के लिए टाल दिया था।  कनिमोई की ओर से वरिष्ठ वकील राम जेठमलानी ने जमानत के लिए उनके महिला होने के तर्क को आधार बनाया है।  जेठमलानी द्वारा कनिमोई की ओर से दायर याचिका में कहा गया, "मेरी याचिका को मेरे लिंग, मातृत्व और मेरी साफ छवि के आधार पर स्वीकार किया जाए। मैं अब तक सबूतों में अब तक दखल नहीं दिया है और न ही दूंगी।"